รัฐบาลไทย-ข่าวทำเนียบรัฐบาล-นายอำเภอสระใคร นำชุดปฏิบัติการพิเศษบุกรวบตัวผู้ต้องหายาเสพติดพร้อมยาบ้า 84 เม็ด เดินหน้ากวาดล้างยาเสพติด สิ่งของผิดกฎหมายทุกประเภทในชุมชน พร้อมบูรณาการอาสาสมัคร “ชรบ.” ในพื้นที่
วันอังคารที่ 19 ธันวาคม 2566
19/12/2566
นายอําเภอสระใคร นําชุดปฏิบัติการพิเศษบุกรวบตัวผู้ต้องหายาเสพติดพร้อมยาบ้า 84 เม็ด เดินหน้ากวาดล้างยาเสพติด สิ่งของผิดกฎหมายทุกประเภทในชุมชน พร้อมบูรณาการอาสาสมัคร “ชรบ.” ในพื้นที่
นายอําเภอสระใคร นําชุดปฏิบัติการพิเศษบุกรวบตัวผู้ต้องหายาเสพติดพร้อมยาบ้า 84 เม็ด เดินหน้ากวาดล้างยาเสพติด สิ่งของผิดกฎหมายทุกประเภทในชุมชน พร้อมบูรณาการอาสาสมัคร “ชรบ.” ในพื้นที่เป็นกําลังสําคัญ มุ่งมั่นทําให้คนในชุมชนปลอดภัย สังคมมีความสุขอย่างยั่งยืน
เมื่อวันที่ 18 ธ.ค. 66 ว่าที่ร้อยตรี สุขุม ดลโสภณ นายอําเภอสระใคร จังหวัดหนองคาย เปิดเผยว่า ชุดปฏิบัติการพิเศษอําเภอสระใคร สนธิกําลังร่วมกับชุดรักษาความปลอดภัยหมู่บ้าน (ชรบ.) เข้าปิดล้อมตรวจค้นจับกุมยาเสพติด อาวุธปืน สิ่งผิดกฎหมายในพื้นที่ โดยสามารถจับกุมผู้ต้องหาได้จํานวน 1 ราย พร้อมของกลางยาบ้า 84 เม็ด พร้อมนําผู้ต้องหาดําเนินคดีถึงที่สุด
ว่าที่ร้อยตรี สุขุม ดลโสภณ นายอําเภอสระใคร กล่าวว่า กระทรวงมหาดไทยภายใต้การนําของนายอนุทิน ชาญวีรกูล รองนายกรัฐมนนตรีและรัฐมนตรีว่าการกระทรวงมหาดไทย ได้มีนโยบายยกระดับความเข้มข้นในการจัดระเบียบสังคม ปราบปรามผู้มีอิทธิพล ผู้ลักลอบครอบครองอาวุธปืน ผู้มีส่วนเกี่ยวข้องกับยาเสพติด รวมถึงสิ่งผิดกฎหมายทุกประเภท เพื่อรักษาความสงบเรียบร้อยของสังคม ประชาชนมีความมั่นคงปลอดภัย โดยที่ผ่านมา นายราชันย์ ซุ้นหั้ว ผู้ว่าราชการจังหวัดหนองคาย ได้กําชับการทํางานของนายอําเภอ ให้บูรณาการทุกภาคีเครือข่ายในพื้นที่ พร้อมทั้งให้มีชุดปฏิบัติการพิเศษในระดับพื้นที่ปฏิบัติการตลอด 24 ชั่วโมง เพื่อดําเนินการบังคับใช้กฎหมายตามอํานาจหน้าที่ มุ่งเน้นออกตรวจตราไม่ให้มีการกระทําผิดกฎหมาย
ว่าที่ร้อยตรี สุขุม ดลโสภณ นายอําเภอสระใคร กล่าวต่อไปอีกว่า ที่ทําการปกครองอําเภอสระใคร ได้นํานโยบายของกระทรวงมหาดไทย และจังหวัดหนองคาย มาขับเคลื่อนอย่างต่อเนื่อง โดยเน้นย้ําปลัดอําเภอ ตลอดจนกํานัน ผู้ใหญ่บ้าน และองค์กรปกครองส่วนท้องถิ่น พร้อมทั้งประสานพลังความร่วมมือของพี่น้องประชาชน ในพื้นที่ สร้างความสงบสุขให้กับบ้านเมืองอย่างต่อเนื่อง โดยเมื่อที่ทําการปกครองอําเภอสระใครได้รับแจ้งเบาะแสว่า มียาเสพติดแพร่ระบาดในพื้นที่ ตนจึงนําทีมชุดปฏิบัติการพิเศษอําเภอสระใคร พร้อมด้วยนายประเสริฐ พรมสี ปลัดอําเภอฝ่ายความมั่นคง ชุดรักษาความปลอดภัยหมู่บ้าน (ชรบ.) ออกตรวจตราเพื่อกวาดล้างยาเสพติด”
“จากปฏิบัติการครั้งนี้ สามารถจับกุมผู้กระทําผิดเกี่ยวกับยาเสพติด จํานวน 1 ราย เพศชาย อายุ 26 ปี สัญชาติ ไทย อาศัยอยู่ที่ ม.8 ต.บ้านฝาง อ.สระใคร จ.หนองคาย พร้อมของกลาง ยาบ้า 84 เม็ด โดยเจ้าหน้าที่ได้แจ้งข้อกล่าวหา 1) จําหน่ายยาเสพติดให้โทษประเภท 1 (ยาบ้า) โดยมีไว้เพื่อการค้าและก่อให้เกิดการแพร่กระจายในกลุ่มประชาชน 2) เสพยาเสพติดให้โทษประเภท 1 (เมทแอมเฟตามีน) โดยฝ่าฝืนต่อกฎหมาย ภายหลังการจับกุมตัวผู้ต้องหาให้การรับสารภาพ จึงได้นําผู้ต้องหาพร้อมของกลางส่งพนักงานสอบสวน สภ.สระใคร เพื่อดําเนินการต่อไป” ว่าที่ร้อยตรี สุขุมฯ กล่าวเพิ่มเติม
ว่าที่ร้อยตรี สุขุม ดลโสภณ นายอําเภอสระใคร กล่าวในช่วงท้ายว่า อําเภอสระใครมีความมุ่งมั่นในการเสริมสร้างความสงบเรียบร้อย สวัสดิภาพ และความปลอดภัยของพี่น้องประชาชน ตามปณิธาน “บําบัดทุกข์ บํารุงสุข” เป็นผู้นําการบูรณาการเพื่อเสริมสร้างความสงบสุข ดูแลพี่น้องประชาชนในท้องที่และท้องถิ่นให้มีความปลอดภัย โดยจะเดินหน้าบูรณาการหน่วยงานที่เกี่ยวข้อง รวมทั้งหาแนวทางและวิธีการป้องกันตามอํานาจหน้าที่ที่กฎหมายได้กําหนด โดยเฉพาะอย่างยิ่งการใช้ทีมชุดรักษาความปลอดภัยหมู่บ้าน (ชรบ.) ในการดูแลความมั่นคงและความสงบเรียบร้อย ในฐานะ “ผู้ช่วยเหลือเจ้าพนักงาน” จากการมอบหมายของนายอําเภอ ซึ่งเป็นผู้ที่ผ่านการอบรมรักษาความปลอดภัยของหมู่บ้าน เป็นทีมสําคัญของอําเภอในการยกระดับการจัดระเบียบสังคม เพื่อสร้างความสงบสุขในสังคมให้เกิดขึ้นอย่างยั่งยืน ทั้งนี้ หากพี่น้องประชาชนทราบเบาะแสหรือพบเห็นการกระทําความผิด ขอให้ได้แจ้งมาที่สายด่วนศูนย์ดํารงธรรม 1567 ตลอด 24 ชั่วโมง เพื่อฝ่ายปกครองจะได้บูรณาการร่วมกับเจ้าหน้าที่ตํารวจและหน่วยงานที่เกี่ยวข้องเข้าดําเนินการโดยทันที ไม่มีละเว้นใด ๆ ทั้งสิ้น